CELEX: 31984D0561
Language: hr
Date: 1984-11-22 00:00:00
Title: 84/561/EEZ: Odluka Vijeća od 22. studenoga 1984. o sklapanju Sporazuma u obliku razmjene pisama između Europske ekonomske zajednice i Vlade Novog Zelanda kojim se izmjenjuje Zajednički disciplinski dogovor o siru između Novog Zelanda i Zajednice

03/Sv. 028
            
            
               HR
            
            
               Službeni list Europske unije
            
            
               41
            
         31984D0561
   
               L 308/59
            
            
               SLUŽBENI LIST EUROPSKE UNIJE
            
            
               22.11.1984.
            
         
      ODLUKA VIJEĆA
   
   od 22. studenoga 1984.
   o sklapanju Sporazuma u obliku razmjene pisama između Europske ekonomske zajednice i Vlade Novog Zelanda kojim se izmjenjuje Zajednički disciplinski dogovor o siru između Novog Zelanda i Zajednice
   (84/561/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da je tijekom trgovinskih pregovora u okviru Općeg sporazuma o carinama i trgovini (GATT) Zajednica sklopila Dogovor s Novim Zelandom o siru (1);
   budući da neke odredbe Dogovora treba izmijeniti kako bi se postigli njegovi ciljevi;
   budući da je Komisija započela pregovore s Novim Zelandom o tom predmetu i s tom zemljom postigla zadovoljavajuću suglasnost,
   ODLUČILO JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske ekonomske zajednice i Vlade Novog Zelanda kojim se izmjenjuje Zajednički disciplinski dogovor o siru između Novog Zelanda i Zajednice.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu.
   
      Sastavljeno u Bruxellesu 22. studenoga 1982.
      
         
            Za Vijeće
         
         
            Predsjednik
         
         J. BRUTON
         
      
   
   
      (1)  SL L 71, 17.3.1980., str. 144.